alexandrainst/scandi-wiki huggingface dataset:
Alcamo

Alcamo, siciliansk; Àrcamu, er ein by og ein kommune i provinsen Trapani i regionen Sicilia i Italia. Kommunen har 45 504 ibuarar og eit areal på 130,8 km². Byen, som er den fjerde største i provinsen, ligg 256 meter over Middelhavet, som er fem kilometer unna. Frå Alcamo er det 50 km vestover til provinshovudstaden Trapani, og 66 km aust-nordaust til Palermo.

Landbruk, vinproduksjon og utvinning av kalksteinen travertin er hovudnæringar i Alcamo.

Byen Alcamo voks fram etter at ei borg vart bygt på staden i 1340.

Kjelder
Denne artikkelen bygger på «Alcamo» frå ,  den 2. november 2013.  
 

Byar på Sicilia
Byar i Italia
Erice

Erice ein by og ein kommune i provinsen Trapani i regionen Sicilia i Italia. Kommunen har om lag 28 000 ibuarar og eit areal på 47 km². Byen ligg 751 meter over havet, på ein fjelltopp med likelydande namn. I dag bur einast vel 200 menneske i sjølve gamlebyen på toppen av fjellet. Til provinshovudstaden Trapani er det 15 km i sørvestleg retning.

Turisme, landbruk og handverk er viktigaste næringane i Erice.

Byen Erice har sitt historiske opphav i kartagisk tid og var frå førhistorisk tid ein plass vigd til gudinnene for årsvekst og grøde. Under antikken heitte byen Eryx. I mellomalderen fekk han namnet Monte San Giuliano, eit namn han hadde til 1934.

Kjelder
Denne artikkelen bygger på «Erice» frå ,  den 2. november 2013.  
 

Byar på Sicilia
Byar i Italia
Castelvetrano

Castelvetrano er ein by og ein kommune i provinsen Trapani i regionen Sicilia i Italia. Kommunen har i kring 31 000 ibuarar og eit areal på 206,4 km². Byen ligg 187 meter over havet, om lag 70 kilometer sør for provinshovudstaden Trapani.

Historie

Selinunt var ein gresk busetnad i området i antikken. Ruinbyen Selinunt er eit minne frå den greske tida i kommunen.

Media skreiv i 2018 at «byen [er] nylig satt under administrasjon av Roma etter avsløringer om korrupsjon, enorme skatteunndragelser og mafia-infiltrasjon i kommuneledelsen. 65 prosent av befolkningen betaler ikke skatt».

Næringsliv
Landbruk og næringsmiddelindustri er hovudnæringar i Castelvetrano, begge basert på dyrking og tilvirking av oliven og vin. Turisme er ei anna hovudnæring.

Folk frå Castelvetrano 
Folk frå Castelvetrano vert kalla Castelvetranesi.

Den leiande fascist-ideologen Giovanni Gentile var frå Castelvetrano.

Kjelder

<div class="references-small">
Denne artikkelen bygger på «Castelvetrano» frå ,  den 2. november 2013.  

Byar på Sicilia
Byar i Italia
Brevis

Brevis, på italiensk breve, er eit notesymbol brukt i musikknotasjon for å uttrykke ein note verdi som varer gjennom to takter. 

Musikknotasjon
Musikkteori
Türkvizyon 2013

Türkvizyon 2013 var den fyrste gongen Türkvizyon vart arrangert.

Deltakarar

Finale

Kjelder
Denne artikkelen er basert på ei omsetjing av Türkvizyon Şarkı Yarişması 2013 fra Wikipedia på bokmål.

Musikktevlingar i 2013
Türkvizyon
2013 i Tyrkia
Nernsts teorem

Nernsts varmeteorem seier at entropien er null for eit reint (homogent) krystallinsk stoff ved det absolutte nullpunktet, −273,15 °C.

Kjelder
 Nernsts Teorem. (2009, 14. februar). I Store norske leksikon. Henta 2. november 2013 frå http://snl.no/Nernsts_teorem. 

Termodynamikk
Newtonsk væske

Ei newtonsk væske er ei væske der flytesnøggleiken (skjersnøggleiken) er proporsjonal med den krafta (skjerspenninga) som verkar på ho. Dei fleste vanlege (lågmolekylære) væsker er newtonske.

Sjå òg 
 viskositet
ikkje-newtonsk væske

Viskositet
Væskedynamikk
Ikkje-newtonsk væske

Ei ikkje-newtonsk væske er ei væske der viskositeten er avhengig av skjerhastigheita (flytehastigheita), i motsetnad til forholdet hos newtonske væsker. Medan vatn er ei newtonsk væske med tilnærma same viskositet uavhengig av skjerhastigheita, er til dømes ein smelta plast ei ikkje-newtonsk væske, sidan viskositet er sterkt minkande ved aukande skjerhastigheit.

Sjå òg 
 viskositet
 reologi

Kjelder
Ikke Newtonsk Væske. (2009, 14. februar). I Store norske leksikon. Henta 2. november 2013 frå http://snl.no/ikke-newtonsk_v%C3%A6ske.

Kontinuumsmekanikk
Væskedynamikk
 
Viskositet
Polymerar
Carl von Piloty

Carl Theodor von Piloty () var ein tysk målar, fødd i München. Han var mest kjend for sine store historiemåleri.

Liv og gjerning

Piloty var son til ein kjend litograf. I sine yngre år arbeidde han i verkstaden til faren. Han utdanna seg så på kunstakademiet i München. Kring 1850 tok han varige inntrykk frå det belgiske historiemåleri, særleg av verk av Louis Gallait og Edouard de Bièfve. På ei studiereise til Antwerpen og Paris i 1852, var det nettopp den kunstretninga som fanga interessa hans.

Til liks med den franske målaren Paul Delaroche, som han møtte i Paris, valde han dramatiske og dystre historiske motiv. Som den belgisk-historiske realismen la Piloty vekt på saftig og kraftig fargebruk. Figurane i bileta hans virka livaktige. Sjangerbiletet Amma frå 1853 viser hans framifrå teknikk, samt hans hang mot det patetiske, det siste var eit brot med eldre tysk kunst.

Pilotys første store historiemåleri var Grunnlegginga av den katolske liga. I 1855 vekte han furore med Seni ved Wallensteins lik. Dei neste måleria i storformat var helst gjentakingar. Bileta, som  til dømes Nero etter brannen i Roma og Morgonen før slaget på det kvite berg, var målarteknisk framifrå, men var overflatiske og teatralsk-deklamatoriske i sin karakteristikk og overdreiv fargebruken.

Pilotys kunst dala sterkt i ry i tida etter han døydde. Gjennom si videtrakte lærargjerning - han var frå 1856 professor og frå 1874 direktør for kunstakademiet i München - hadde han likevel stor og langtrekkande innverknad på målarkunsten i Tyskland og Austerrike.

60 år gammal døydde han i det som i dag er landsbyen Münsing ved München.

Kjelder
Denne artikkelen bygger på «Carl von Piloty» frå ,  den 2. november 2013.

Bakgrunnsstoff

Tyske målarar
Historiemålarar
Fagerborg kyrkje

Fagerborg kyrkje er ei treskipa langkyrkje frå 1903 i sørenden av Stensparken på Fagerborg i Oslo kommune, teikna av Hagbarth Schytte-Berg, som vann ein arkitektkonkurranse. Kyrkja har tilkomst frå den såkalla Norabakken i Pilestredet.

Kyrkja er oppført i teglstein forblenda med granitt frå Skjeberg i Østfold, og tårnet er asymmetrisk plassert, slik det var populært på den tida. 
Ho er prega av ein historistisk eklektisisme, det vil seie at arkitekten har blanda saman eit utval av arkitektoniske stildrag frå ulike tidsperiodar. Dei tre inngangsdørene side om side poengterer at kyrkja er treskipa. Tilsvarande ordningar med tre inngangsdører er å sjå i store katedraler frå mellomalderen på kontinentet, sjå til dømes Notre-Dame de Paris.

Det er ikkje gravplass ved kyrkja.

Fotnotar

Litteratur

Bakgrunnsstoff
 Fagerborg kyrkjelyd
 
 Artemisia.no om kyrkja
 Natursteinkirkene i Oslo
 

Kyrkjer i Oslo
Kulturminne i Oslo
Kyrkjer i Oslo Domprosti
Norske kyrkjer frå 1903
Langkyrkjer i Oslo bispedømme
Bydel St. Hanshaugen
Grønland kyrkje

Grønland kyrkje er ei langkyrkje frå 1869. Kyrkja ligg i Grønlandsleiret 34 i bydelen Gamle Oslo i Oslo kommune. Kyrkja er oppført i teglstein, og stilen er nyromansk. Med 800 sitjeplassar er kyrkja den største i Oslo. Arkitekt for kyrkja var Wilhelm von Hanno.

Kyrkjelyden vart etablert i 1861 og har eige kyrkjelydshus på andre sida av gata, i Grønlandsleiret 41. Prestekontora ligg i Grønlandsleiret 31.

Frå 1. januar 2013 vart Grønland og Gamlebyen sokn slått saman, med Grønland kyrkje som soknekyrkje.. Samstundes gjekk Gamlebyen kyrkje ut av bruk som soknekyrkje.

Det er ikkje gravplass ved kyrkja.

Fotnotar

Litteratur

Bakgrunnsstoff
 Gamlebyen og Grønland kyrkjelyd 
 Kyrkjesøk – Grønland kirke 
 Lokalhistoriewiki om kyrkja
 

Kyrkjer i Oslo
Kulturminne i Oslo
Kyrkjer i Oslo Domprosti
Langkyrkjer i Oslo bispedømme
Norske kyrkjer frå 1860-åra
Wilhelm von Hanno
Normaltilstand

Normaltilstand for ein gass, ei væske eller eit fast stoff er tilstanden til desse stoffa ved trykket til 1 atmosfære og temperaturen 0 °C.

Kjelder
 Normaltilstand. (2009, 14. februar). I Store norske leksikon. Henta 2. november 2013 frå http://snl.no/normaltilstand. 

Termodynamikk
Okklusjon i fysikk

Okklusjon av gass i fast stoff vil seie oppsuging av gass i stoffet. Okklusjon skil seg frå adsorpsjon, som vesentleg er ein overflateeffekt, ved at gassen diffunderer inn i djupare lag av stoffet. Ein omtalar òg okklusjon som ei løysing av gassen i det faste stoffet. I motsetnad til kva som er tilfelle ved adsorpsjon, kan evna til å oppta gass auke med temperaturen, og gassen vert ikkje avgjeve att sjølv ved særs låge temperaturar. Dei fleste metalla vil oppta større eller mindre gassmengder ved okklusjon.

Kjelder
Okklusjon: fysikk. (2009, 14. februar). I Store norske leksikon. Henta 2. november 2013 frå http://snl.no/okklusjon/fysikk. 

Materiallære
Kjemiske prosessar
Optiske material

Optiske material er material nytta innan optikk, til dømes glas, krystallinsk og plastiske eller formbare material som halvleiarmaterial. Kva material som vert nytta er vanlegvis avhengig av korleis brytingsindeksen er

Kjelder
 Grøn, Øyvind. (2009, 10. desember). Optiske Materialer. I Store norske leksikon. Henta 2. november 2013 frå http://snl.no/optiske_materialer. 

Material
Overflatehinne

Ei overflatehinne er eit tynt lag i overflata av ei væske. På mange måtar kan ei overflatehinne samanliknast med ein utspent, elastisk membran. Ei knappenål vil til dømes flyte på vatnet, om ein plasserer ho forsiktig på reint vatn. Analogien med ein spent membran gjer at ein kan skildre fenomenet som ein overflatespenning.

Kjelder
Ormestad, Helmut. (2009, 14. februar). Overflatehinne. I Store norske leksikon. Henta 2. november 2013 frå http://snl.no/overflatehinne. 

Væskemekanikk
Overflatekjemi
Papins gryte

Papins gryte er ein lukka kjel med tryggleiksventil for koking under høgare trykk, seinare utvikla til autoklaven og den moderne trykkokaren. Med denne ville Denis Papin koke bein til eteleg mat for dei fattige. Papin oppdaga at kokepunktet til vatnet er avhengig av trykket.

Kjelder

 Papins Gryte (14. februar 2009). I Store norske leksikon. Henta 2. november 2013.

Termodynamikk
Dampkraft
Franske oppfinningar
Denis Papin
Kampen kyrkje i Oslo

Kampen kyrkje er ei langkyrkje frå 1882 på Kampen i Oslo kommune, vigsla 29. november 1882. Kyrkja er ei utprega nygotisk kyrkje oppført i upussa teglstein, teikna av Jacob Wilhelm Nordan. Det er 550 plassar i kyrkja.

Altartavla i kyrkja er frå 1884. Axel Ender har måla biletet i altartavla, som viser kvinnene ved Jesu tomme grav påskemorgon, eit motiv Ender har brukt ei rekkje gonger, mellom anna i Molde domkyrkje. Dei fire evangeliesymbola, utført av Enevold Thømt i 1913, er å sjå over fire av dei indre dørene i kyrkja. I åra 1989–1994 vart vindauga i kyrkja utsmykka med tolv store og seks små glasmåleri og to rosettar over inngangsdørene, utført av Peer Lorentz Dahl (1915-2005). Han har òg teikna kyrkjas antependium, preikestolklede, messehaklar i kyrkjeårets farger, og har måla serien med målarstykke som heng på søylene i kyrkja, og som til saman dannar krossvegen, Jesu lidingsveg på langfredagen. Serien skildrar dei fjorten stasjonane (dei særskilde hendingane) på Jesu veg frå staden der Pilatus seier dødsdomen over han til han vert lagt i grava, og skal lesast i rekkjefølgje frå målarstykket i nærleiken av preikestolen, ned mot inngangsdøra og opp att på andre sida av midtgangen. Motivet på altartavla syner konklusjonen: Jesus sigrar over døden, og med han sigrar dei truande òg over døden og får evig liv. Målarstykka er frå 1999, innvigd i fastetida i 2000.

I våpenhuset står ein madonnaskulptur (skulptur av jomfru Maria med barnet) i marmor frå 1992, laga av skulptøren Knut Steen.

Det er ikkje gravplass ved kyrkja.

Fotnotar

Litteratur

Bakgrunnsstoff
 Kampen kyrkje
 Om Kampen kyrkje
 Kyrkjesøk
 Artemisia.no
 

Kyrkjer i Oslo
Kulturminne i Oslo
Kyrkjer i Oslo Domprosti
Langkyrkjer i Oslo bispedømme
Norske kyrkjer frå 1880-åra
Jacob Wilhelm Nordan
Markus kyrkje

Markus kyrkje i Oslo vart innvigd i 1927. Kyrkja er ei treskipa langkyrkje med fasadar i slemma (pussa) teglstein, bygd på ein fjellknaus mellom Ullevålsveien og Schwensens gate i nærleiken av parken St. Hanshaugen. Mot Ullevålsveien inngår kyrkja i den ubrotne rekka med bustads- og forretningsbygningar langsetter gata, medan det mot Schwensens gate er eit ope areal framføre som gjev kyrkja eit meir frittliggjande og høgtideleg preg.

Houvdinngangen til kyrkja er frå Schwensens gate, der det er inngang til kyrkjerommet på plan med terrenget framføre kyrkja. Hovudinngangen, som er ramma inn av granittstein, er plassert i det åttekanta låge hovudtårnet i to høgder, med tårnhjelm og spir dekte med koparplater. Kyrkja har dessutan ein ekstra inngang rett inn frå fortauet langsetter Ullevålsveien i etasjen under kyrkjerommet, og innvendig trapp opp.

Hovudfasaden på kyrkja er soleis orientert mot Schwensens gate, ikkje Ullevålsveien, sjølv om det er frå Ullevålsveien kyrkja markerar seg i bybiletet, og inngangen frå denne gata er framheva med steininnramming og innskrifter. Mot Ullevålsveien er det òg eit tårn med kyrkjeklokker og eit ur, og dette har likeeins tårnhjelm og spir dekt med koparplater.
 
I februar 2013 vedtok bispedømmerådet at fem sokn i Oslo sentrum og nordover skulle samlast, og at Markus kyrkje ikkje lengre skulle nyttast til vanlege gudstenester. Markus kyrkje er såleis avvikla som kyrkje innanfor Den norske kyrkja, og siste gudstenesta vart halde 25. august 2013. Oslo kommune har deretter leigd ut bygningen til ein kyrkjelyd som ikkje høyrer inn under Den norske kyrkja.

Det er ikkje gravplass ved kyrkja.

Fotnotar

Litteratur

Bakgrunnsstoff
 Markus kyrkje 
 Kyrkjesøk – Markus kirke 
 

Kyrkjer i Oslo
Kyrkjer i Oslo Domprosti
Kulturminne i Oslo
Langkyrkjer i Oslo bispedømme
Norske kyrkjer frå 1927
Lovisenberg kyrkje

Lovisenberg kyrkje er ei langkyrkje frå 1912 på Lovisenberg i bydel St. Hanshaugen i Oslo kommune. Kyrkja vart teikna av Harald Aars, oppført for Diakonissehuset og vigsla i 1912. Kyrkja er i privat eige, men vert framleis nytta som soknekyrkje. Lovisenberg sokn vart i 2013 slått saman med fire andre sokn.

Det er ikkje gravplass ved kyrkja.

Fotnotar

Litteratur

Bakgrunnsstoff
 Lovisenberg kyrkjelyd
 Kyrkjesøk – Lovisenberg kirke 
 

Kyrkjer i Oslo
Kulturminne i Oslo
Kyrkjer i Oslo Domprosti
Norske kyrkjer frå 1912
Langkyrkjer i Oslo bispedømme
Bydel St. Hanshaugen
Pascals kar

Pascals kar er eit apparat oppfunnen av Blaise Pascal til å vise det såkalla hydrostatiske paradokset. På den eine armen av ei vektstong har ein sett ei planslipt plate som blir trykt opp mot ein kort vertikal sylinder når den andre vektarmen blir belasta. På sylinderen kan ein skru røyr av ulikt vekt eller form. Det viser seg då at alle kar må fyllast med vatn til same høgd før botnplata gjev etter for trykket til vatnet.

Kjelder
Pascals Kar. (2009, 14. februar). I Store norske leksikon. Henta 2. november 2013 frå http://snl.no/Pascals_kar. 

Hydrostatikk
Væskemekanikk
Blaise Pascal
Fysiske eksperiment
Pascal-lova

Pascal-lova eller prinsippet for overføring av væsketrykk er eit prinsipp i væskemekanikk som seier at trykket utøvd ein vilkårleg plass i ei avgrensa, inkompressibel væske vert overført likt i alle retninga, slik at trykkvariasjonane vert verande dei same. Lova vart fastsett av den franske matematikaren Blaise Pascal.

Definisjon

Pascal-lova er definert som

Dette prinsippet kan skrivast matematisk som: 

 er det hydrostatiske trykket (gjeve i pascal i SI-systemet), eller trykkskilnaden til to punkt i ei væskesøyle, på grunn av vekta til væska;
ρ er væsketettleiken (i kilogram per kubikkmeter i SI-systemet);
g er tyngdeakselerasjonen;
 er høgda til væska over eit målt punkt, eller høgdeskilnade mellom to punkt i væskesøyla (i meter).

Den intuitive forklaringa til denne formelen er at trykkendringa mellom to høgder kjem av vekta til væska mellom høgdene.

Kjelder
Denne artikkelen bygger på «Pascal's law» frå ,  den 2. november 2013. 
 oppgav desse kjeldene:

Hydrostatikk
Væskemekanikk
Blaise Pascal
Piranis varmeleidningsmanometer

Piranis varmeledningsmanometer er eit instrument for måling av låge gasstrykk, det vil seie 1000–0,001 Pa (10–10−5 millibar). Instrumentet baserer seg på at den termiske konduktiviteten for gassar minskar med fallande trykk, dersom trykket er lågt nok. Resistansen for ein oppvarma platinatråd er då ein funksjon av det omgjevande gasstrykket. Han vart oppfunnen av den tyske fysikaren Marcello Pirani.

Kjelder

Trykkmålarar
Poiseuille-lova

Poiseuille-lova eller Hagen–Poiseuille-lova er ei lov som uttrykker at den væska- (eller gass-)mengda som ved virvelfri rørsle strøymer gjennom eit sirkulært røyr, aukar i same forhold som trykkfallet og som fjerdepotens av røyrdiameteren. Han er kalla opp etter den franske legen og fysikeren Jean Léonard Marie Poiseuille og Gotthilf Hagen.

Kjelder
Poiseuilles Lov. (2009, 14. februar). I Store norske leksikon. Henta 2. november 2013 frå http://snl.no/Poiseuilles_lov. 

Væskemekanikk
Poissontalet

Poissonstalet er eit tal for relativ tverrkontraksjon dividert med relativ lengdeforandring ved små deformasjoner av elastiske lekamar. Talet er kalla opp etter Siméon Poisson.

Kjelder
Poissons tall (14. februar 2009). I Store norske leksikon. Henta 2. november 2013.

Elastisitet
Fysiske storleikar
Dimensjonslause tal
Materiallære
Forhold
Mekanikk
Rommekanikk
Piezometer

Piezometer er ein trykkmåler for å måle kor mykje ei væske vert trykt saman. 

Det vert mellom anna nytta til å måle trykket i grunnvatnet på eit visst punkt.

Kjelder
 Piezometer. (2009, 14. februar). I Store norske leksikon. Henta 2. november 2013 frå http://snl.no/piezometer. 

Trykkmålarar
Hydrologi
Vassbygging
Geoteknikk
Pitotrøyr

Pitotrøyr er eit  vinkelforma røyr brukt til måling av trykk i strøymande væsker. Den eine opninga til røyret blir retta mot væskestraumen, og den andre er knytt til eit manometer som viser totaltrykket i væska. Dette røyret blir gjerne kombinert med eit liknande røyr lukka føre, men med ein sideopning som syner det statiske trykket i væskestraumen. Av skilnaden i dei to trykka kan ein rekne ut straumhastigheita. Instrumentet kan brukast til å måle  farten for skip og fly og kallast då trykklogg eller pitotlogg. Pitotrøyret vart oppfunnen av den franske fysikaren Henri Pitot (1695–1771).

Kjelder
 Pitotrør. (2009, 14. februar). I Store norske leksikon. Henta 2. november 2013 frå http://snl.no/pitotr%C3%B8r. 

Måleinstrument
Måleinstrument for fart
Flyinstrument
Franske oppfinningar
Plasmabølgje

Ei plasmbølgje er bølgjer som kan oppstå i eit plasma eller som får eigenskapane i plasma til å endre seg. Indre elektrisk krefter og påverknad av ytre elektriske og magnetiske felt gjer at skildringa av bølgjene vert særs kompleks. Plasmaet kan ha fleire naturlege svingefrekvenser og resonansfrekvensar som endrar seg med temperatur, tettleiken av elektron og ion og ytre magnetfelt.

Kjelder
 Holtet, Jan A.. (2009, 14. februar). Plasmabølger. I Store norske leksikon. Henta 2. november 2013 frå http://snl.no/plasmab%C3%B8lger. 

Plasmafysikk
Bølgjer
Pyknometer

Pyknometer er ei glasflaske som blir til brukt å finne tettleiken til væsker, pulver og små lekamar. Pyknometret blir fylt til eit visst volum ved at det blir lukka med ein glaspropp med kapillær opning med eit innrissa merke. Pyknometret blir vege tomt, fylla med vatn og med væska. Derav kan ein berekne densiteten til væska.

Kjelder
Pyknometer. (2009, 14. februar). I Store norske leksikon. Henta 2. november 2013 frå http://snl.no/pyknometer. 

Tettleik
Måleinstrument
Mesnali kyrkje

Mesnali kyrkje er ei lafta krosskyrkje frå 1933 i Ringsaker kommune i Innlandet.

Kyrkjegården vart vigsla 11. desember 1928. Sigrid Undset er gravlagd der.

Kjelder

Bakgrunnsstoff
 
 Brøttum kyrkjelyd 
 

Kyrkjer i Ringsaker
Kyrkjer i Ringsaker prosti
Kulturminne i Ringsaker
Krosskyrkjer i Noreg
Norske kyrkjer frå 1933
Judy Garland

Judy Garland, eigentleg Frances Ethel Gumm, () var ein amerikansk skodespelar og songar frå Minnesota.

Filmografi 
1929 - The Big Revue
1929 - A Holiday in Storyland
1929 - The Wedding of Jack and Jill
1929 - Bubbles	
1935 - La Fiesta de Santa Barbara	
1936 - Every Sunday	
1936 - Pigskin Parade	
1937 - Broadway Melody of 1938	
1937 - Thoroughbreds Don't Cry	
1937 - Silent Night
1938 - Everybody Sing	
1938 - Love Finds Andy Hardy	
1938 - Listen, Darling	
1939 - The Wizard of Oz	
1939 - Babes in Arms	
1940 - If I Forget You
1940 - Andy Hardy Meets Debutante
1940 - Strike Up the Band	
1940 - Little Nellie Kelly	
1941 - Ziegfeld Girl	
1941 - Life Begins for Andy Hardy	
1941 - Babes on Broadway	
1941 - We Must Have Music	
1942 - For Me and My Gal	
1943 - Presenting Lily Mars	
1943 - Girl Crazy	
1943 - Thousands Cheer	
1944 - Meet Me in St. Louis	
1945 - The Clock	
1946 - The Harvey Girls	
1946 - Ziegfeld Follies	
1946 - Till the Clouds Roll By	
1948 - The Pirate	
1948 - Easter Parade	
1948 - Words and Music	
1949 - In the Good Old Summertime	
1950 - Summer Stock	
1954 - A Star Is Born
1960 - Pepe	
1961 - Judgment at Nuremberg	
1963 - Gay Purr-ee	
1963 - A Child Is Waiting	
1963 - I Could Go On Singing

USA-amerikanske skodespelarar
Norsk-amerikanarar
Hollywood Walk of Fame
Folk frå Minnesota
Reynoldstalet

Reynoldstalet er eit tal som skildrar strøyminga i ei væske eller ein gass. Det er lik forholdet mellom den kinetiske energien til væska eller gassen og det indre friksjonsarbeid, som heng saman med viskositeten. Ved ein viss verdi for Reynoldstalet går straumen over frå å vere laminær til å bli turbulent. Samstundes aukar friksjonen i væska til det mangedobbelte. Den farten dette skjer ved vert kalla kritisk fart. Kjennskap til Reynoldstalet er viktig ved overføring av resultat som er oppnådd ved forsøk med små modellar til modellar i full storleik, t.d. vindtunnelprøvar med modellar til fly i full målestokk. 

Talet er kalla opp etter Osborne Reynolds.

Kjelder
 Reynolds&Apos; Tall. (2012, 28. juni). I Store norske leksikon. Henta 2. november 2013 frå http://snl.no/Reynolds%26apos%3B_tall. 

Aerodynamikk
Konveksjon
Væskedynamikk
Termodynamikk
Røyr
Dimensjonslause tal i væskedynamikk
Dimensjonslause tal i termodynamikk
Osborne Reynolds

Osborne Reynolds () var ein britisk fysikar og ingeniør, fødd i Irland. 

Han fekk grad som maskiningeniør ved Cambridge i 1867 og vart i 1868 professor ved Owens College i Manchester. Han gjorde viktige oppdagingar innan termodynamikken som førte til at dampkjelar og kondensatorar. Det viktigaste arbeidet hans vart gjort innan væskedynamikken, der han oppdaga forholdet mellom tettleiken og strøymingskarakteren til ei væske eller ein gass. Dette forholdet blir uttrykt ved Reynoldstalet.

Kjelder
Tandberg, Erik. (14. februar 2009). Osborne Reynolds. I Store norske leksikon. Henta 2. november 2013.

Britiske ingeniørar
Britiske fysikarar
Folk frå Belfast
Elevar ved Queens' College i Cambridge
Væskedynamikarar
Fysikarar på 1800-talet
Fysikarar på 1900-talet
Royal Medal
Medlemmar av Royal Society
Britiske sivilingeniørar
Tormod Riste

Tormod Riste () var ein norsk fysikar. Han er bror av Olav og P. Riste. 

Han tok graden cand.real. i 1953. Frå 1953 til 1965 var han forskar, og frå 1966 til 1991 forskingssjef ved Institutt for energiteknikk på Kjeller. Han var professor i fysikk ved Universitetet i Oslo frå 1980 til 1991. Riste arbeidde med eksperimentell faststoff-fysikk og statistisk fysikk, mellom anna om kritiske fluktuasjonar og eksitasjonar i magnetiske stoff, strukturelle faseovergangar, ordensfluktuasjonar i flytande krystall og analysar av nøytronspreiing. Han var leiar av Norsk Fysisk Selskap i perioden 1969-1979.

Kjelder

 

Norske fysikarar
Professorar ved Universitetet i Oslo
Norske fysikkprofessorar
Folk frå Volda